**Carolyn Sue Jones** (\* 28. apríl 1930, Amarillo, Texas, USA – † 3. august 1983, Hollywood, Kalifornia) bola americká herečka a speváčka. Známa bola vďaka úlohe Morticie Addams v seriáli *The Addams Family* z roku 1964.

Detstvo a mladosť
-----------------

Narodila sa v meste Amarillo v Texase. Potom čo jej otec v roku 1934 opustil rodinu sa Carolyn a jej mladšia sestra Bette Rhea presťahovali so svojou matkou do domu svojich rodičov v Amarillo. Jonesová trpela ťažkou astmou, ktorá ju často obmedzovala v detských aktivitách a hrách, tak si vo voľnom čase čítala hollywoodske časopisy. V 17 rokoch sa zapísala do *Pasadena Playhouse* v Kalifornii, kde jej starý otec zaplatil školné.

Kariéra
-------

Krátko po tom čo hrala v Pasadena Playhouse si ju všimol jeden agent, ktorý jej zabezpečil zmluvu s Paramount Pictures a tak natočila svoj prvý film *The Turning Point* v roku 1952. V roku 1953 hrala vedľajšiu úlohu vo filme *House of Wax*. V rovnakom roku získala rolu Lorene Burke, ktorá bola vytvorená pre ňu, vo filme *From Here to Eternity*. Kvôli zdravotným problémom musela od filmu odstúpiť, jej rolu nakoniec získala herečka Donna Reedová, ktorá za túto úlohu získala Oscara v kategórií Najlepšia herečka vo vedľajšej úlohe.

Jonesová s hereckými kolegami zo seriálu *The Addams Family* (1964)
Spolupracovala tiež s režisérom Alfredom Hitchcockom, v seriáli *Alfred Hitchcock Presents*, v epizóde s názvom *Cheney Vase* z roku 1955. O rok neskôr si spoluprácu zopakovala, tentokrát vo filme *Muž, ktorý vedel príliš veľa*.

V roku 1958 bola nominovaná na Academy Awards za najlepšiu herečku na vedľajšej úlohe vo filme *The Bachelor Party* a v rovnakom roku získala cenu Zlatý glóbus za Objav roka spoločne s herečkami Sandrou Dee a Diane Varsi. V roku 1960 sa zúčastnila konkurzu na rolu Lily Crane vo filme *Psycho*.

V roku 1964 prijala rolu Morticie Addams v televíznom seriáli *The Addams Family*. Účinkovanie v seriáli jej prinieslo úspech a nomináciu na cenu Zlatý glóbus. Hosťovala v televíznom seriáli *Batman*, kde hrala postavu menom Marsha, kráľovnú diamantov. V roku 1976 sa objavila ako matka Hippolyta v televíznom seriáli *Wonder Woman*. V roku 1982 účinkovala v televíznom seriáli *Capitol*. Kvôli komplikáciám spôsobeným rakovinou musela veľa obrazov svojej role zahrať na invalidnom vozíku. Napriek týmto problémom dotočila prvú sériu seriálu.

Súkromný život
--------------

Bola štyrikrát vydatá a zo žiadneho manželstva nemala deti. Jej prvým manželom bol Donom Donaldsonom, s ktorým sa rozviedla v roku 1951. V roku 1953 sa vydala za ctižiadostivého režiséra Aarona Spellinga. Rozviedli sa v roku 1964. Kvôli Spellingovi, Jonesová konvertovala na judaizmus. Tretie manželstvo, bolo v roku 1968 s Herbertom Greenom. V roku 1977 sa s ním rozviedla. V septembri 1982, keď Jonesová vedela, že zomiera na rakovinu, si vzala svojho dlhoročného priateľa, herca Petera Bailey-Brittona. Počas svadobného obradu mala na hlave čipkovú pokrývku hlavy, aby zakryla stratu vlasov spôsobenou chemoterapiou.

Úmrtie
------

Od roku 1981 sa liečila na rakovinu hrubého čreva. Následne rakovina ustúpila ale vrátila sa v roku 1982. V júli 1983 skolabovala vo svojom dome v Západnom Hollywoode. Jonesová zomrela 3. augusta 1983 a na druhý deň bola spopolnená. Pohreb a posledná rozlúčka s ňou, sa konala 5. augusta. Kostým a parochňa Morticie Addams, bola po jej smrti darovaná Akadémii filmových umení v Kalifornii.

Referencie
----------

1. ↑  The Addams Family's Carolyn Jones: A Descendant of Geronimo? Archivované 2008-06-10 na Wayback Machine
2. ↑  Birth Certificate

Iné projekty
------------

Commons
* Spolupracuj na Commons Commons ponúka multimediálne súbory na tému **Carolyn Jonesová**

Externé odkazy
--------------

* Carolyn Jones v Internet Movie Database (po anglicky)
* Carolyn Jones v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Carolyn Jones na anglickej Wikipédii.*

| * z
* d
* u
Zlatý glóbus - najlepší ženský objav roka 1948 - 1965 |
| --- |
| 
* Lois Maxwell (1948)
* Mercedes McCambridgeová (1950)
* Pier Angeli (1952)
* Colette Marchand (1953)
* Pat Crowley / Bella Darvi / Barbara Rush (1954)
* Shirley MacLaine / Kim Novaková / Karen Sharpe (1955)
* Anita Ekbergová / Victoria Shaw / Dana Wynter (1956)
* Carroll Baker / Jayne Mansfieldová / Natalie Wood (1957)
* Sandra Dee / Carolyn Jonesová / Diane Varsi (1958)
* Linda Cristal / Susan Kohner / Tina Louise (1959)
* Angie Dickinsonová / Janet Munro / Stella Stevens / Tuesday Weldová (1960)
* Ina Balin / Nancy Kwan / Hayley Millsová (1961)
* Ann-Margret / Jane Fondová / Christine Kaufmann (1962)
* Patty Duke / Sue Lyon / Rita Tushingham (1963)
* Ursula Andressová / Tippi Hedrenová / Elke Sommer (1964)
* Mia Farrowová / Celia Kaye / Mary Ann Mobley (1965)

 |
| 
* (1966 – 1983)

 |

Autoritné údaje: * BnF: 141911039
* GND: 137109962
* ISNI: 0000 0001 1764 0061
* LCCN: n95075142
* NK ČR: xx0211192
* VIAF: 54357515
* WorldCat: lccn-n95075142